CELEX: 62020TN0043
Language: hu
Date: 2020-01-27 00:00:00
Title: T-43/20. sz. ügy: 2020. január 27-én benyújtott kereset – AV és AW kontra Parlament

16.3.2020   
            
            
               HU
            
            
               Az Európai Unió Hivatalos Lapja
            
            
               C 87/25
            
         
      2020. január 27-én benyújtott kereset – AV és AW kontra Parlament
      (T-43/20. sz. ügy)
      (2020/C 87/30)
      Az eljárás nyelve: francia
      
         Felek
      
      
         Felperesek: AV és AW (képviselők: L. Levi és S. Rodrigues ügyvédek)
      
         Alperes: Európai Parlament
      
         Kérelmek
      
      A felperesek azt kérik, hogy a Törvényszék:
      
                  —
               
               
                  a jelen keresetet nyilvánítsa elfogadhatónak és megalapozottnak;
               
            
                  —
               
               
                  semmisítse meg a megtámadott határozatokat és – amennyiben szükséges –emlékeztesse az alperest azon kötelezettségére, hogy az EUMSZ 266. cikk alapján, többek között díjazás és előmenetel szempontjából alkalmazza az összes következményt;
               
            
                  —
               
               
                  az alperest kötelezze az összes költség viselésére.
               
            
         Jogalapok és fontosabb érvek
      
      A felperesek a 2019. június 21-i, a Parlament által rájuk négy, illetve két besorolási fokozattal történő visszaminősítést kiszabó fegyelmi határozatokkal szembeni keresetük alátámasztása érdekében öt jogalapra hivatkoznak.
      
                  1.
               
               
                  Az első jogalap a meghallgatáshoz való jog megsértésén alapul, mivel az illetékes hatóság nem hallgatta meg a felpereseket.
               
            
                  2.
               
               
                  A második jogalap a védelemhez való jog és a megfelelő ügyintézés elvének megsértésén alapul.
               
            
                  3.
               
               
                  A harmadik jogalap a megtámadott határozatokat előkészítő aktusok szabálytalanságán alapul. A felperesek e tekintetben az Európai Csalás Elleni Hivatal (OLAF) vizsgálati jelentésének és a fegyelmi tanács véleményének szabálytalanságára hivatkoznak.
               
            
                  4.
               
               
                  A negyedik jogalap az Európai Unió tisztviselői személyzeti szabályzata (a továbbiakban: személyzeti szabályzat) IX. melléklete 4. és 16. cikkének és a hatáskör-átruházás, valamint a tagállamok eljárási autonómiája elvének megsértésén alapul. A felperesek azt állítják, hogy a fegyelmi tanácsnak és a kinevezésre jogosult hatóságnak kellett ellenőrizni a 2018. február 20-i tárgyaláson az ügyvédi meghatalmazást a portugál jog alapján. Hozzáfűzik, hogy a meghatalmazás semmisségének megállapítása esetén a fegyelmi tanácsnak és a kinevezésre jogosult hatóságnak mindenképpen le kellett volna vonnia az ebből a fegyelmi eljárásra, különösen az ellenük felhozott tények felperesek általi elismerésének hiányára és az OLAF és a vizsgálók megállapításaira nézve adódó következtetéseket.
               
            
                  5.
               
               
                  Az ötödik jogalap a személyzeti szabályzat melléklete 10. cikkének megsértésén alapul, mivel a szankciók nem állnak arányban az elkövetett hibák súlyosságával.